Diari Oficial de la Generalitat Valenciana


Sumari del DOGV 2454, del 21-02-1995 (1995/833885)

DECRET 21/1995, de 6 de febrer, del Govern Valencià, pel qual s'accepta la cessió gratuïta de la propietat del solar de 1.203 m2 situat a Pilar de la Horadada, entre els carrers Blasco Ibáñez, de Murcia i d'Emilio Tárrega, destinat a la construcció d'un centre de salut, realitzada per l'Ajuntament de Pilar de la Horadada.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/02/06/21/dof/vci/html**

### Dades del document

Número de DOGV
:   2454

Data del DOGV
:   21-02-1995

Secció del DOGV
:   DISPOSICIONS GENERALS

Número del document
:   1995/833885


Data del document
:   06-02-1995

Organisme emissor
:   Conselleria d'Economia i Hisenda

Tipus de document
:   Decret

DECRET 21/1995, de 6 de febrer, del Govern Valencià, pel qual s'accepta la cessió gratuïta de la propietat del solar de 1.203 m2 situat a Pilar de la Horadada, entre els carrers Blasco IbáÑez, de Murcia i d'Emilio Tárrega, destinat a la construcció d'un centre de salut, realitzada per l'Ajuntament de Pilar de la Horadada.   
L'Ajuntament de Pilar de la Horadada, en sessió plenària realitzada el dia 15 de març de 1994, acordà la cessió gratuïta a la Generalitat Valenciana de la propietat del solar situat entre els carrers de Blasco IbáÑez, de Murcia i d'Emilio Tárrega, propietat de l'ajuntament.  
La cessió es realitza amb el fi determinant de construir-hi un centre de salut.  
A petició del conseller de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 6 de febrer de 1995,  
DECRETE  
Article primer  
Acceptar la cessió gratuïta de la propietat, realitzada per l'Ajuntament de Pilar de la Horadada, del solar de 1.203 m2 que confronta al nord amb Ascensión Albadalejo, sud amb el carrer de Blasco IbáÑez, est amb el carrer de Murcia, i oest amb el carrer d'Emilio Tárrega.  
Aquesta finca s'haurà de segregar, per a constituir en el futur finca registral independent, de la inscrita en el Registre de la Propietat de Pilar de la Horadada al tom 1.635, llibre 90, foli 192, finca núm. 8.920, inscripció 1ª.  
Article segon  
La cessió gratuïta efectuada per l'Ajuntament de Pilar de la Horadada, es fa amb la condició de destinar l'immoble a centre de salut.  
Article tercer  
El dret de propietat derivat de la present cessió, s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 6 de febrer de 1995  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI